Թոմ Ադամս

Ջոն Մայքլ Ջեֆրի Մանինգհեմ Ադամս (անգլ.՝ Jon Michael Geoffrey Manningham Adams, ավելի հայտնի է որպես Թոմ Ադամս (անգլ.՝ Tom Adams), սեպտեմբերի 24, 1931(1931-09-24), Բարբադոս - մարտի 11, 1985(1985-03-11), Բարբադոս), բարբադոսցի քաղաքական և պետական գործիչ, անկախ Բարբադոսի երկրորդ վարչապետը 1976-1985 թվականներին։  Բարբադոսի Լեյբորիստական կուսակցության առաջնորդը։ Վարել է ճիշտ քաղաքական կուրս, համագործակցել է Ռոնալդ Ռեյգանի ամերիկյան վարչակազմի հետ։ Եղել է [1983|1983 թվականին]] Գրենադա ներխուժման կազմակերպիչներից մեկը։


== Ծագում և կրթություն ==
Ծվել է 1931 թվականի սեպտեմբերի 24-ին Բրիջթաունում, Վեստ Ինդիայի և Բարբադոսի Ֆեդերացիայի առաջին վարչապետ Գրենթլի Հերբերտ Ադամսի ընտանիքում։ Ստացել է  փիլիսոփայական, քաղաքական և տնտեսական կրթություն Բարբադոսի Հարիսոն քոլեջում և Օքսֆորդի համալսարանի Մագդալեն քոլեջում։
Վերադառնալով կղզի՝ Ադամս կրտսերը միացել է  Բարբադոսի Լեյբորիստական կուսակցությանը (ԲԼԿ), ոը հիմնադրել էր իր հայրը։  Աշխատել է որպես լրագրող։ Գրենթլի Ադամսի մահից հետո գլխավորել է ԲԼԿ-ը։


== Կառավարության գլխավոր ==


=== Լեյբորիստ-ռեյգանիստ ===
ԲԼԿ-ը հաղթել է 1976 թվականի խորհրդարանական ընտրություններում։ Վարչապետի պաշտոնում Թոմ Ադամսը փոխարինել է Էրրոլ Բարրոյին և դարձել է անկախ Բարբադոսի կառավարության երկրորդ ղեկավարը։ Զբաղեցրել է նաև ֆինանսների նախարարի պաշտոնը։ Ադամսի շուկայական տնտեսական քաղաքականությունը արդյունավետ է եղել, 1981 թվականի ընտրություններում ընտրական հաջողություններն ամրապնդվել են։  ԲԼԿ-ին տրված ձայների քանակը զգալիորեն ավելացել է։
Թոմ Ադամսի կառավարությունը կենտրոնացած էր անգլոսաքսոնական աշխարհի պահպանողական ուժերի, առաջին հերթին՝ Մարգարետ Թետչերի բրիտանական կառավարության և Ռոնալդ Ռեյգանի ամերիկյան վարչակազմի հետ սերտ համագործակցության վրա։ Ադամսը հանդես է եկել հակամոմունիստական հիմքի վրա արևելակարիբյան կղզային պետությունների ռազմաքաղաքական ինտեգրման օգտին։ Նա առաջարկել է Արևելակարիբյան պետությունների կազմակերպության շրջանակներում միացյալ զինված ուժերի ստեղծում։
Ճամայկայի վարչապետ Էդվարդ Սիագայի և Դոմինիկյան Հանրապետության վարչապետ Յուջինիա Չարլզի հետ միասին Թոմ Ադամսը արևելակարիբյան տարածաշրջանում ձևավորել է ամերիկամետ ռեյգանական առանցք։


=== Դերը  գրենադյան իրադարձություններում ===
Թոմ Ադամսի կառավարությունը թշնամաբար է վերաբերվել Գրենադայում Մորենիս Բիշոփի մարքսիստական ​​կուսակցության՝ ՋՈւԵԼ նոր շարժման իշխանության գալուն։ Քաղաքական գաղթականները Ֆրենսիս Ալեքսիսի գլխավորությամբ Բարբադոսում կազմակերպել են Գրենադայի դեմոկրատական շարժումը։
1983 թվականի հոկտեմբերին Թոմ Ադամսը ակտիվորեն աջակցել է ԱՄՆ-ի ներխուժմանը Գրենադա։ Նա եղել է միջամտության նախաձեռնողներից մեկը և Բարբադոսի տարածքը տրամադրել ամերիկյան զորքերի համար որպես փոխաբեռնման  կետի օգտագործելու համար։ Գրենադա է ուղարկվել Բարբադոսի զորախումբ, որի գործողությունները հատկապես կոշտ էին։ Միանշանակ գրավելով Ռեյգանի կողմը՝ Ադամսը, այդպիսով, խնդիրներ է ունեցել Թետչերի հետ, որը դժգոհ էր Բրիտանական Համագործակցությանը պատկանող երկրում Միացյալ Նահանգների միակողմանի գործողություններից։ Այդ նույն պատճառով վատացել են հարաբերությունները Կանադայի, Տրինիդադ և Տոբագոյի հետ։


== Մահը պաշտոնավարման ընթացքում ==
Թոմ Ադամսը մահացել է իր նստավայրում սրտի կանգից 53 տարեկան հասակում։ Նա դարձել է Բարբադոսի երեք վարչապետներից մեկը՝ Էրրոլ Բերոուի (1987) և Դևիդ Թոմփսոնի (2010) հետ միասին, որոնք մահացել են կառավարական պաշտոնավարման ընթացքում։
Բարբադոսի կենտրոնական բանկը կոչվել է Թոմ Ադամսի ֆինանսական կենտրոն։
Թոմ Ադամսը ամուսնացած էր, ուներ երկու որդի։


== Ծանոթագրություններ ==